alexandrainst/scandi-wiki huggingface dataset:
Olaf Benneche

Olaf Benneche (født i Kristiansand 18. september 1883, død 17. desember 1931) var en norsk forfatter. Han nevnes ofte som en av de fire «sørlandsforfatterne», sammen med Thomas Krag, Vilhelm Krag og Gabriel Scott.

Han debuterte i 1904 med fortellingen Marie Louise Reventlow, som var sterkt påvirket av Vilhelm Krag. I denne boken skildret han livet i norske byer omkring 1800. I boken Agder-forfattere gjennom tidene nevnes trilogien om Rygnestadgutten Aasmund der handlingen er lagt til 1500-tallet som hans viktigste verk. Bøkene er skrevet på setesdalsdialekt og handler om bønder i Setesdal i dansketiden. Benneche dramatiserte selv et avsitt fra romanene, det ble til dramaet Uaar, som Torgeir Bjørnaraa oversatte til nynorsk før oppførelsen som blant annet fant sted på Det norske Theater. 

Benneche skrev en bok under psevdonymet Olav Gustavsen i 1908, boken fikk en meget dårlig kritkk av Gustav Heiberg i Social-Demokraten. Han mente at «Boken er saa mislykket at den ikke burde ha set dagens lys».

Verker 
 Marie Louise Reventlow (1904)
 Villenskov (1905)
 Erik Rathlau (1905)
 Udvaar fyr (1907)
 Odelsmænd (1908) (som Olav Gustavsen)
 Henning Balg og hans datter : blade af en slægts historie (1908)
 Diderik Flemming og hans hus : Christiania-interiører fra forrige aarhundrede (1910)
 Rygnestadgutten (1911)
 Marie Louise Reventlow : af Kaptein Schmettows Papirer (1912)
 Knekten Mundius (1912)
 De bønder av Raabygdelag – fortsettelse av Knegten Mundius (1913)
 Sjørøverskuten – guttebok (1914)
 Kristen Støles gjenvordigheter (1915)
 Sørlandet i tekst og billeder – sakprosa (1919)
 Stjernene flimrer – noveller (1923)
 Det kalder et horn (1924)
 Menneskenes gud – skuespill (1924)
 Jægernes bok : skildringer fra fjeld og skog og sjø (1925)
 Og nye leirbaal tændtes (1925)
 Setesdal – sakprosa (1925)
 Den dyre muld (1926)
 Juvet  (1928)
 Tordenskjold – guttebok, gjenfortalt efter P.P.s historiske roman (1929)

 Litteratur 
 Hemmer, Bjørn: Sørlandet og litteraturen''. Kristiansand, Høyskoleforl. 1995. ISBN 82-7634-021-0 – Les i fulltekst
 Terland, Ingrid: «Benneche, Olaf» i ADH-serien. 1 : Agder-forfattere gjennom tidene, s. 167ff. på bokhylla.no. Inneholder også en bibliografi med oversikt over tidsskriftartikler med mer.

Referanser

Eksterne lenker 

 Digitaliserte bøker av Benneche hos Nasjonalbiblioteket

Norske romanforfattere
Personer fra Kristiansand kommune
Arbiter flats

Arbiter flats er en type trommesett. Lyden er tilsvarende andre sett, men alle trommene er flate. Det er ikke stort mer enn skinnet og rammen, noe som gjør at det opptar mye mindre plass, og at det hele kan pakkes sammen i en bag. Stativene går utenom, men alle trommene (tammene, skarptrommen og stortrommen) og cymbalene (hi-hat, crash og ride) går oppi. 

Slagverkinstrumenter
Emil Nikolaisen

Emil Nikolaisen (født 4. februar 1977 på Moi, bosatt i Oslo) er en norsk musiker. Han er vokalist, multi-instrumentalist, og låtskriver i rockegruppen Serena Maneesh. Nikolaisen har tidligere spilt i The Loch Ness Mouse, Silver, Royal og Extol, produsert plater for artister som Årabrot, Carmen Villain, Okkultokrati, Elvira Nikolaisen og Maria Solheim, og bidratt på plater med artister som Wovenhand, A Place To Bury Strangers, Brian Jonestown Massacre og Todd Rundgren/ Lindstrøm.

Han er bror av musikerne Ivar, Hilma og Elvira Nikolaisen.

Referanser

Eksterne lenker 
 
 

Norske rockemusikere
Norske multi-instrumentalister
Norske sangere
Personer fra Lund kommune
Frankenstein 90

Frankenstein 90 er en fransk skrekk-komedie fra 1984 basert på romanen Frankenstein av Mary Shelley, regissert og produsert av Alain Jessua.

Rolleliste

Se også
Liste over Frankenstein-filmer

Eksterne lenker

Frankensteinfilmer
Franske filmkomedier
Skrekkfilmkomedier
Filmer fra 1984
Franskspråklige filmer
Trevor Immelman

Trevor Immelman (født 16. desember 1979) er en sørafrikansk golfspiller. Han ble profesjonell i 1999, og kvalifiserte seg for Europatouren på høsten samme år. Siden har han spilt på Europatouren, hvor han har vunnet tre turneringer, og fra og med 2003 har han også spilt på PGA-touren.

Som amatør vant Immelman South African Amateur Championship i 1997 og US Public Links Championship og South African Amateur Stroke Play Championship, begge i 1998.

Meritter

Seire på PGA-touren 
 2006 Cialis Western Open
 2008 The Masters

Seire på Europatouren 
 2003: South African Airways Open
 2004: South African Airways Open, Deutsche Bank - SAP Open TPC of Europe

I tillegg vant han i 2000 Tusker Kenya Open på Challenge-touren og Vodacom Players Championship på Sunshine Tour.

Eksterne lenker 
 
 

Sørafrikanske golfspillere
Fødsler i 1979
Loch Leven

For fjorden på vestkysten, se Loch Leven (Highland)

Loch Leven er innsjø i Perth and Kinross, Skottland. Vannet er bortimot fullstendig rundt i formen og har en diameter på omtrent 16 km. Vannet er det største i lavlands-Skottland. Burghen Kinross ligger i den vestlige enden av vannet. Området er kjent for sitt fugleliv.

Festningen Loch Leven Castle ligger på en øy i kort avstand fra bredden og var kjent som fengsel fra 1300-tallet. Skottenes dronning, Maria Stuart ble holdt fanget her i omtrent et år fra 1567. Kort tid etter at hun ble fengslet ble hun tvunget til å abdisere til fordel for sin sønn, den umyndige Jakob VI av Skottland. I våre dager mangler festningen takbekledning, men er ellers intakt og et populært utfartssted. Festningen kan bli nådd med småbåter som blir betjent fra Kinross av foreningen Historic Scotland i sommermånedene.

Det ligger sju mindre øyer i innsjøen, den største heter St Serf's Inch og huset tidligere et augustinsk kloster.

Eksterne lenker 
 Loch Leven Castle
 Loch Leven fishing

Leven
Perth and Kinross
Ramsarområder i Skottland
Bent Røiseland

Bent Røiseland (født 11. oktober 1902 i Holme - senere Holum - i Vest-Agder, død 31. oktober 1981) var en norsk politiker (V). Han var leder i Venstre 1952–1964. Røiseland var innvalgt på Stortinget fra Vest-Agder 1945–1973, og var lagtingspresident 1954–1959, 1960–1961 og 1965–1969. Røiseland var parlamentarisk leder for Venstre 1954–1970. Sammen med åtte andre Venstre-representanter (av i alt 14) brøt han ut av Venstre i desember 1972, og dannet Det Nye Folkepartiet (senere Det Liberale Folkepartiet).

Litteratur 
 Festskrift til Bent Røiseland på 70 årsdagen 11. oktober 1972. Oslo: Aschehoug, 1972
 Olav Garvik, Jens Vetland og Marianne Røiseland: Røiseland: statsministeren vi ikke fikk. Oslo: Vigmostad & Bjørke, 2003.

Referanser

Eksterne lenker 
 
 
 

Venstres ledere
Stortingsrepresentanter fra Venstre
Stortingsrepresentanter fra DLF
Stortingsrepresentanter for Vest-Agder
Stortingsrepresentanter 1945–1949
Stortingsrepresentanter 1950–1953
Stortingsrepresentanter 1954–1957
Stortingsrepresentanter 1958–1961
Stortingsrepresentanter 1961–1965
Stortingsrepresentanter 1965–1969
Stortingsrepresentanter 1969–1973
Lagtingspresidenter
Personer fra Mandal kommune
Norske sosialliberalister
E-sport

Idretten e-sport er videospill i en formalisert form for konkurranse eller prestasjonsutøvelse. All sportslig aktivitet som benytter datamaskiner og ofte datanettverk, som direkte regelgivende forutsetning for spillet som utøves gjelder som e-sport. Elektronisk sport involverer alltid mennesker, men kan også bestå av kun datamaskiner som direkte deltakere i spillet.

Tradisjonelt har elektronisk sport vært mest utbredt i organisert form i Asia. Siden tusenårsskiftet har populariteten for e-sport økt USA, Europa og Norge, og de norske spillmiljøer, med flere store konkurranser. Det arrangeres ofte turneringer og konkurranser over Internett eller i andre mindre datanettverk, på LAN-parties.

I 2017 kommer publikum av esports til å nå totalt rundt 385 millioner mennesker globalt.

E-sport har også blitt et tilbud som utdanningsprogram på studiespesialisering ved enkelte videregående skoler. Akademiet tilbyr e-sport som et tilbud ved flere av sine videregående skoler. Studieprogrammet tilbys ved Akademiet sine skoler i Kristiansand, Oslo, Ålesund og Sandes. Det er en rekke andre skoler som tilbyr e-sport som toppidrett, som Gausdal vgs, Holmestrand vgs, Kuben vgs og Persbråten vgs. I Trondheim tilbyr Tiller videregående skole e-sport som toppidrett, men også som Idrettsfag. Det vil si at det er likestilt med andre idrettslinjer (fotball, håndball, ski, hopp, friidrett, osv).

Norges første offentlige e-sportssenter åpnet i Sarpsborg i 2018.

Norske turneringer
Til tross for at svært mange nordmenn holder på med e-sport i organisert eller uorganisert form, har det ikke vært utbredt stor interesse av dekningen av den her til lands før 2012.

Den største kontinuerlige begivenheten for e-sport i Norge i dag er Gamer.no sin e-sport-liga, som involverer over 1590 spillere i de seks spillene Counter-Strike: Global Offensive, League Of Legends, StarCraft II, Dota 2, Hearthstone: Heroes of Warcraft og Fortnite. Første sesong startet våren 2014 og i mars 2015 skiftet ligaen navn til Telenorligaen, og økte samtidig premiepotten for de to kommende sesongene til 290 000 kroner, fordelt på pengepremier og sponsorater. I 2019 skiftet ligaen navn til Telialigaen grunnet ny hovedsponsor. Sendingene går på Gamer.no hver lørdag og søndag.

I mars 2015 startet også TV 2 sin egen konkurrerende liga kalt Altibox-ligaen, som blir sendt på betalkanalen TV 2 Play hver lørdag. Konkurransen foregår i de samme spillene som Telialigaen, med unntak av Hearthstone, men det blir kun invitert utvalgte lag. Totalt involverer ligaen 110 spillere, som kjemper om en samlet premiepott på 180 000 kroner i de tre spillene.

E-sportutøver 
For å lykkes som e-sportsutøver, kreves det mye øvelse og talent. I tillegg til trening og konkurranse, må du jobbe med markedsføring av deg selv og skaffe sponsorer. Mange e-sportsutøvere er gode formidlere og bygger sin egen tilhengerskare gjennom streaming, der de eksempelvis viser frem egne spillferdigheter.

Se også 

 E-sportsutøvere
 Norske e-sportsutøvere

Referanser

Eksterne lenker
 Utdanning.no
Attorney General for England and Wales

Attorney General for England and Wales er den øverste juridiske rådgiver til Kronen i England og Wales. Han eller hun representerer monarken og regjeringen i retten i sivile saker, og har overoppsyn med påtalemyndigheten Crown Prosecution Service. Det er sistnevnte myndighet som normalt bringer straffesaker inn for domstolene og som prosederer dem der. I enkelte straffesaker der allmenne interesser blir berørt, kan tiltale ikke tas ut uten at Attorney General har gitt sitt samtykke. Fullmektig for Attorney General er Solicitor General for England and Wales. Begge embetene er politiske og innehaverne må være medlem av Parlamentet. Attorney General er vanligvis ikke medlem av Kabinettet, men innkalles for å gi juridiske råd.

Eksterne lenker
 

Britiske myndigheter
Britisk rett
Embetstitler
El 13

El13.2121-Filipstad-710415.jpg
El 13 er et elektrisk lokomotiv som ble brukt av NSB i alle togtyper. Dette var en lisensproduksjon med tydelige forbilder i Sveits.

Lokomotivet er en tyngre og forbedret utgave av El 11 som var populær blant lokførere, men uegnet med tyngre tog på linjer med mye snø, slik som på Bergensbanen. I likhet med El 11 ble El 13 bygget av Thunes mekaniske verksted. Utseendemessig er El 13 lokomotivene svært like  El 11, men er 55 cm lengre og har tre, istedenfor fire (ev. to), vinduer i hver ende. De første lokomotivene ble bygget i 1957, og de siste kom i 1966. De 37 lokomotivene fikk nummer 2121-2144 og 2151-2163.

El 13 ble satt inn på alle hovedstrekningen med elektrisk drift etterhvert som de ble levert, både i hovedpersontogene og i godstog. Etter 1968 ble de gradvis erstattet av El 14 i de tyngste togene.

El 13 ble tatt ut av tjeneste hos NSB i 1998 etter hvert som motorvognsett av type 70 og lokomotiver av type El 18 ble satt inn i persontogene. Noen av lokomotivene  gikk på slutten av driftstiden som skiftelokomotiver på Oslo S og i Lodalen. Disse hadde ikke snøploger. Sju El 13-lokomotiver ble solgt til Ofotbanen AS.

Eksterne lenker 
 El 13 – NJK Materielldatabasen
 El 13 – Jernbane.net
 Materielliste for Ofotbanen AS 

13
Lokomotivtyper hos Norges Statsbaner
Lokomotivtyper hos Vy
LHBT

LHBT, HLBT eller LGBTQ+ (etter engelsk LGBT) er en bokstav-forkortelse brukt som samlebetegnelse for lesbiske, homofile, bifile og transpersoner. Også LHBT+, LHBTI, LHBTQ og LHBTIQ brukes som norske samlebetegnelser for personer og grupper som bryter med normer for kjønn og seksualitet. I-en står for interseksualitet og Q-en for queerpersoner eller personer som er usikre på sin egen seksualitet (eng. questioning).

Organisasjoner 
Noen interesseorganisasjoner for LHBT i Norge er:
 Fri – foreningen for kjønns- og seksualitetsmangfold, tidligere Landsforeningen for lesbiske, homofile, bifile og transpersoner  
 Skeiv Ungdom (Fris ungdomsorganisasjon)
 Skeiv verden (nettverk for LHBT-innvandrere)
 Forbundet for transpersoner i Norge (FTP-N) 

 Ulike begrep 
Det finnes mange varianter av LHBT forkortelsen, blant annet LHBT+, LHBTI, LHBTQ og LHBTIQ. Bruken av LHBT-forkortelsen har blitt kritisert. Det har for eksempel blitt argumentert at transpersoner ikke hører sammen med LHB-personer. (Lesbiske, homofile og bifile). Argumentet er basert på tanken om at å være transperson ikke har noe med seksuell legning å gjøre, men handler om kjønnsidentitet. 

 Kliniske begrep 
Forkortelsen MSM, menn som har sex med menn, (engelsk: men who have sex with men) brukes klinisk for å beskrive menn som har sex med andre menn. For kvinner som har sex med kvinner, brukes KSK. (engelsk: WSW - women who have sex with women). Begrepet brukes uten å referere til deres seksuelle legning.Glick, M Muzyka, B C Salkin, L M Lurie, D (1994) Necrotizing ulcerative periodontitis: a marker for immune deterioration and a predictor for the diagnosis of AIDS Journal of Periodontology 1994 65 p. 393–397.

 Se også 
 Seksuell orientering
 Kjønnsidentitet
 Regjeringens handlingsplan Bedre livskvalitet for lesbiske, homofile, bifile og transpersoner'' 2009-2012

Referanser

Eksterne lenker
Howard Lotsof

Howard Lotsof (født 1943 i The Bronx, New York, død 31. januar 2010) er kjent for å ha oppdaget de anti-addiktive virkningene til ibogain i 1962. Han fikk utstedt en rekke patenter for behandlingene av ulike slag kjemisk avhengighet med ibogain. 

Lotsofs første patent, utstedt i 1985, var US Patent 4 499 096, Hurtig metode for å avbryte narkotikaavhengighets-syndrom. Det siste patentet i rekken for anvendelse av ibogain til behandling av kjemisk avhengighet var US Patent 5 152 994, Hurtig metode for å avbryte og lindre flerstoffsavhengighets-syndromer, tildelt 6. oktober 1992. Han var aktiv i promoteringen av medisinsk bruk av og videre forskning på ibogain og engasjert i å være en talsperson for kjemisk avhengighetspasienter og har blant annet forfattet ibogainpasienters rettighetsplakat. Lotsof er styremedlem i den amerikanske «National Alliance of Methadone Advocates» og president i «Dora Weiner Foundation».

Lotsof startet på begynnelsen av 90-tallet et forskningsamarbeid med den andre store, internasjonale skikkelsen innen ibogain-bevegelsen, nevrologen og farmakologen Deborah Mash. Dette samarbeidet gikk imidlertid i stå i 1997 med påfølgende rettstvist over uenigheter omkring patentrettigheter.

Eksterne lenker 
 The Staten Island Project
 Ibogainpasienters rettighetsplakat

Personer fra New York City
Lotsof, Howard
Lotsof, Howard
Mars Express

Mars Express er en europeisk ubemannet romsonde som går i bane rundt Mars og observerer planeten. Den er ESAs første Mars-sonde. Den ble skutt opp 2. juni 2003, og har kretset i bane rundt Mars siden 25. desember 2003. Mars Express brakte med seg en liten landingskapsel, kalt «Beagle 2», som landet på Mars den 26. desember 2003 for å lete etter liv. Ingen signaler ble mottatt fra Beagle 2 etter landingen.

Mål
Fra Mars-bane skal Mars Express undersøke overflaten og atmosfæren på Mars. 
Romsonden skal lete etter:
tegn etter vann, ned til noen km under overflaten
kartlegge overflaten på Mars mer nøyaktige enn noen gang tidligere (i farger og stereo)
bestemme den detaljerte sammensetningen av overflaten
bestemme tettheten og sammensetningen av atmosfæren
studere hvilken påvirkning solvinden har på planeten.

Referanser

Eksterne lenker 
 
 Fakta om Mars Express (engelsk)

Mars-sonder
ESA-romfartøyer
Romutforskning i 2003
Romutforskning i 2000-årene
Artikler i astronomiprosjektet
Yeardley Smith

Martha Maria Yeardley Smith (født 3. juli 1964), uttales //) er en amerikansk skuespiller og stemmen til Lisa Simpson i serien The Simpsons.

Biografi 
Martha ble født i Paris i Frankrike, men vokst opp i Washington, DC. Hun er datteren til journalisten Joseph Smith.

I tillegg til å være stemmen til Lisa er Smith av og til andre stemmer i Simpsons. Hun har også vært i andre serier slik som Dharma & Greg, Disney Channels Phil of the future og Square One. Hennes filmkarriere kan referere til filmer slik som The Legend of Billie Jean, Maximum Overdrive og As Good as It Gets. Sistnevnte er nesten en Simpsonsfilm; nesten alle av mannskapet til Simpsons er med i filmen.

Yeardly innrømmet i The Jane Pauley Show at hun hadde slitt med bulimi i over 25 år. Hun har hatt roller med bulimi opp gjennom karrieren, blant annet Lisa i Simpsons.

Referanser

Eksterne lenker 
 
 
 
  The Simpsons Archive-intervju

Skuespillere fra USA
Personer fra Paris
Stemmer i Simpsons
Personer fra Washington, D.C.
Tor Eystein Øverås

Tor Eystein Øverås (født 17. juli 1968 på Finnsnes) er en norsk forfatter og litteraturkritiker. 



Bakgrunn og arbeid 
Tor Eystein Øverås har hovedfag i litteraturvitenskap fra Universitetet i Bergen, og har vært student ved Skrivekunstakademiet i Bergen. Fra 1998-1999 var han redaktør for litteraturtidsskriftet Vinduet og han har vært litteraturkritiker i avisene Morgenbladet og Klassekampen, og ble kåret til Årets litteraturkritiker 2010. Øverås bor i Berlin og Gildeskål.

Bibliografi 

 Tittelløs –  roman (1993)
 Fortelleren – roman (1996)
 Til: en litterær reise –  roman (2005)
 Livet! Litteraturen! : 56 forsøk og forslag : kritikk 2006-2009 – (2009) 
 I dette landskap –  essays og artikler (2012)
 Hva er et essay? –  (2014) ISBN 9788205475632

Priser og utmerkelser 
 Havmannprisen 2005, for Til: en litterær reise.
 Årets litteraturkritiker 2010

Referanser

Kilder
Presentasjon av Tor Eystein Øverås i Forfatterkatalogen på Forfattersentrums nettsider

Norske romanforfattere
Vinnere av Havmannprisen
Personer fra Lenvik kommune
Alumni fra Universitetet i Bergen
Norske litteraturhistorikere og litteraturkritikere
Tyrihjelm

Tyrihjelm (Aconitum septentrionale) er en høy, flerårig urt i soleiefamilien. Den vokser i rasmarker, vierkratt og bjørkeskog til fjells, og i nordvendt granskog  i lavlandet. Den er et medlem av de frodige høystaudeengene i fjellet sammen med turt, ballblom, mjødurt, skogstorkenebb og kvitsoleie. Blomstene er som regel fiolette, men kan en sjelden gang være (gul)hvite.

Denne planten har en eiendommelig utbredelse. I Norge finnes den fra Bykle i Setesdal til Tjeldsund og Arnøya i Troms og Finnmark. I Nordland går den ut til kysten, men sør for Trondheimsfjorden har utbredelsen en vestgrense i de indre fjordstrøk. Den norske utbredelsen henger sammen med forekomsten i Midt-Sverige. I Finland finnes arten bare noen få steder helt i øst, og den er også sjelden i Nordvest-Russland. Øst for Ladoga og Onega blir den vanlig igjen, og man finner den østover til Sibir, Mongolia og Nord-Kina.

Tyrihjelms utbredelse er sammenfallende med utbredelsen til dens viktigste pollinator, lushatthumla. Dette skyldes trolig koevolusjon: For å få tak i nektaren i blomstene må pollinatoren ha svært lang tunge siden nektaren finnes i øvre ende av de to nektariene (nektarutskillings- og nektaroppsamlingsorgan) i toppen av blomsten. Det er bare to humler i Norge som har lang nok tunge, hagehumle og lushatthumle. Av disse er den siste nesten utelukkende å se på tyrihjelm når denne planten er i blomst. Imidlertid er det mange humler (med kortere tunge) som "stjeler" nektar ved å stikke hull i blomstens øvre deler (sees som små hull). Dermed når "tjuvhumlene" tak i nektaren som finnes i krøllen øverst i nektariet. Humler som samler nektar på denne måten kommer ikke i kontakt med pollenbærere eller arr og bidrar dermed ikke til pollinering. Slike besøk er derfor bortkasta sett fra plantas side.

Planten inneholder det meget giftige alkaloidet lappaconitin. Et avkok av planten har vært brukt som et effektivt lusemiddel, derav det utbredte navnet lushatt på denne plantearten. Ved inntak fører den til kramper, lammelser og døden.  Planten er brukt som hageplante,  og det bør advares mot at barn kommer i kontakt med planten. Barn liker gjerne å ta på planter, og slikke fingrene etterpå.  Dette kan være nok til en alvorlig forgiftning. 

Noen botanikere regner tyrihjelm som en underart av Aconitum lycoctonum. Det vitenskapelige navnet blir da Aconitum lycoctonum subsp. septentrionale. Andre underarter er subsp. vulparia og subsp. neapolitanum, som forekommer i Mellom- og Sør-Europa. Disse underartene har gule blomster. Artsdatabanken velger å opprettholde Aconitum septentrionale som en egen art.

Referanser

Eksterne lenker 

 

Soleiefamilien
Blå blomster
Stauder
Giftige planter
Drukning

Drukning er når luftrøret og lungene fylles med væske (ofte vann) slik at oksygenopptaket forhindres og personen eller dyret blir kvalt, men ikke nødvendigvis dør. En sjeldnere form for drukning er når luftrøret lukkes automatisk som et forsvar mot væske i lungene og blokkerer all ferdsel av luft. Dette resulterer i at man kan «drukne» i en ild-kule hvis den er stor nok. Dette kalles tørrdrukning og står for 20% av alle drukningsulykker.

De fleste drukningsulykkene skjer når en bader i sjøer og vann eller når noen bruker båt og er beruset. Drukning skjer også ved dykkeulykker, skipsforlis og annet. Hvis man redder den bevisstløse fra vannet etter kort tid, kan en sette i gang førstehjelp og gjenopplivning i form av hjerte-lunge-redning. Flyteplagg er ofte avgjørende for om en person som havner i vannet overlever viser statistikken.

Det er i gjennomsnitt flest menn som drukner.

Se også 
 Kvelning
 Sjøvettreglene
 Badevettreglene

Eksterne lenker 
 
 Norsk Helseinformatikk om drukning
 Norsk Luftambulanse om drukning
 Redningsselskapet om sjøvett

Svømming
Dødsårsaker
Sjøulykker
1. divisjon fotball for menn 1978

1. divisjon 1978 startet 23. april og sluttet 15. oktober.

Det ble spilt 22 runder. De tre nederste lagene rykket ned. Det ble gitt to poeng for seier og ett poeng for uavgjort.

Tabell

Kilder
rsssf.no

1. divisjon fotball for menn (1963-1990)
Fotball i Norge i 1978
Electronic Sports World Cup

Electronic Sports World Cup (ESWC) er en årlig arrangør av verdens størte organiserte cup for e-sport.

Per 2006 deltar mer enn 50 nasjoner.

Disipliner per 2013
 Counter-Strike: Global Offensive
 Counter-Strike: Global Offensive for kvinner
 Call of Duty: Black Ops 2
 Dota 2
 Shootmania Storm Elite
 TrackMania² Stadium
 Fifa

Referanser

Eksterne lenker
 

E-sport
1. divisjon fotball for menn 1977

1. divisjon 1977 startet 25. april og sluttet 16. oktober.

Det ble spilt 22 runder. De tre nederste lagene rykket ned. Det ble gitt to poeng for seier og ett poeng for uavgjort.

Dette var første sesong 1. divisjon var virkelig landsdekkende, slik at lag fra hele landet hadde mulighet til å delta.

Tabell

Kilder
rsssf.no

1. divisjon fotball for menn (1963-1990)
Fotball i Norge i 1977
1. divisjon fotball for menn 1976

1. divisjon 1976 startet 25. april og sluttet 17. oktober.

Det ble spilt 22 runder. De tre nederste lagene rykket ned. Det ble gitt to poeng for seier og ett poeng for uavgjort.

I siste serierunde vant  6–1 over . Jan Fuglset scoret alle Moldes seks mål, tangering av Odd Iversens rekord for den øverste divisjonen fra 1968.

Dette er (per 2015) den eneste sesongen i historien uten Oslo-lag i den øverste divisjonen.

Tabell

Kilder
rsssf.no

1. divisjon fotball for menn (1963-1990)
Fotball i Norge i 1976